Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5196

2. Megjegyzés: Ha a repülések végrehajtása olyan útvonalakon történik, ahol hozzá lehet férni megfelelő kényszerleszállási területekhez, akkor ezeket kell használni a sűrűn lakott területekre való be- és kirepüléseknél. Ha ilyen útvonalak nem állnak rendelkezésre, akkor az üzemeltetési feltételek értékelése során vegyék figyelembe a veszélyhelyzetet csökkentő tényezőket is, mint például a meghajtó rendszer megbízhatósága azokon a rövid szakaszokon, ahol nem biztosítottak a megfelelő kényszerleszálló hely feletti repülés végrehajtási feltételei. Példa Cél és hatókör A következő példa mennyiségi megfontolásokat tartalmaz a II. szakasz, 3. fejezet előírásainak teljesítéséhez szükséges teljesítmény szintek bemutatására. Egy állam ezeket a példákat felhasználhatja alapként a saját teljesítmény előírásainak megalkotásánál, de alkalmazhat más változatokat is, amennyiben ezek a változatok kielégítik a II. szakasz, 3. fejezet és az A. melléklet biztonsági célkitűzéseit. A forgószárnyas légijárművek üzemeltetésénél alkalmazott rövidítések Rövidítések D A forgószárnyas légijármű maximális befoglaló mérete DPBL Leszállás előtt meghatározott pont DPATO Meghatározott pont felszállás után DR Forgószárnyas légijármű által megtett út FATO Végső megközelítési és felszállási terület HFM Forgószárnyas légijármű repülésvégrehajtási kézikönyve LDP Leszállási elhatározási pont LDAH Rendelkezésre álló leszállási távolság LDRH Szükséges leszállási távolság R Forgószárny sugár RTODR Szükséges megszakított felszállási távolság TDP Felszállási elhatározási pont TLOF Földetérési és elemelkedési terület TODAH Rendelkezésre álló felszállási távolság TODRH Szükséges felszállási távolság VTOSS Felszállási biztonságos sebesség

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes